Janubiy Koreya respublikasi hukumati mamlakatning 4 fuqarosiga KXDR uchun harbiy josuslik qilganlik aybini ilgari surmoqda, deb xabar qilmoqda Yonxap agentligi. Yana 4 nafar janubiy koreyalik Shimoliy Koreya uchun josuslarni yollashda ayblanmoqda, deb xabar qilgan mamlakat razvedkaga qarshi kurash bo‘limi. Parlamentning razvedka qo‘mitasi vakilining so‘zlariga ko‘ra, gumondorlar fuqarolik shaxslari hisoblanadi. Hozircha, ularning ismi-sharifiga oydinlik kiritilmagan. Aprel oyida, KXDR razvedkasining yuqori lavozimli mulozimi Janubiy Koreya tomonga o‘tgani xabar qilingan edi.